ચીકુવાડી વિસ્તારમાં છેલ્લાં ૨૭ વર્ષથી રહેતાં સંગીતા ભટ્ટ જણાવે છે, ‘છેલ્લાં અનેક વર્ષોથી જોતા અને સાંભળતા આવ્યા છીએ કે મુંબઈ શહેરનું ચિત્ર બદલાશે; પણ રસ્તાની દુર્દશા, પાણીનો કાપ, ઊભરાતી ગટરો, કચરો, રોગચાળો જેવી કેટલીયે બેઝિક સમસ્યાઓમાંથી જ સામાન્ય મુંબઈગરો ઉપર નથી આવી શકતો તો વિકાસ કેવી રીતે શક્ય થાય? એટલે જ હવે મુંબઈને બદલવું હોય તો મન બદલવાની જરૂર છે. એવા ઉમેદવારને વોટ આપવાની જરૂર છે જે આપણી વચ્ચે રહી, સરળતાથી આપણને મળી, આપણી સમસ્યાને પોતાની સમજી દૂર કરવા માટે સતત પ્રયત્ન કરતો રહે.’